Зміцер Сасноўскі: Калекцыя ўжо тройчы дасягала пэўнага піку, пасля чаго раздавалася ці распрадавалася. Цяпер яна зноў збіраецца. Гэта таксама самастойны рух! Але калекцыянаваць інструменты ― раскоша, бо трэба мець адмысловае памяшканне. У сям’і, дома рабіць гэта немагчыма, на хутары трэба сачыць за тэмпературай і вільготнасцю… Таму першую частку з пяці інструментаў (адзін з іх — даволі дарагая скрыпка) я падарыў полацкаму гістарычнаму музею. Шкада, што ніводны з іх не трапіў у экспазіцыю. Цяпер яны ляжаць недзе ў сутарэннях. Будзе некалькі маіх інструментаў у экспазіцыі Нясвіжскага замку.